stanford-oval/wikipedia huggingface dataset:
Hjalmar Meissner

Hjalmar Meissner 1936
Hjalmar Meissner (1865–1940) oli suomalainen kapellimestari. Hän toimi Helsingissä Ruotsalaisen teatterin kapellimestarina 1887–1891. Hän julkaisi muistelmia. ja vaikutti sittemmin pääasiassa Ruotsissa.
Hänen isänsä oli kapellimestari August Meissner.
Teokset

En musikers minnen : episoder och anekdoter. Stockholm: Bonnier. 1914.
Teaterhistoria och teaterhistorier : minnen och anteckningar från en 40-årig verksamhet inom teaterns roliga och oroliga värld. Stockholm: Åhlén & Åkerlund. 1924.
Musikanter och dilettanter : novelletter och porträtter. Stockholm: Åhlén & Åkerlund. 1925.
Dagsländor och nattfjärilar. Stockholm: Åhlén & Åkerlund. 1926.
Gamla glada Stockholm : minnen. Stockholm: Fritzes. 1939.
Huutoja hiljaisesta huoneesta

| Huutoja hiljaisesta huoneesta Kuusumun Profeetta |
| --- | --- | --- |

Studioalbumin tiedot
 Äänitetty : 2010–2012
 Studio : Musiikkihuone, Pori
 Julkaistu: 28. syyskuuta 2012
 Formaatti: CD
 Tuottaja(t): Aki Peltonen ja Kuusumun Profeetta
 Tyylilaji: folk rock, progressiivinen rock
 Kesto: 48.56
 Levy-yhtiö: Ektro Records
Kuusumun Profeetan muut julkaisut
| Lyhtykuja 2008 | Huutoja hiljaisesta huoneesta 2012 |   |
Huutoja hiljaisesta huoneesta on vuonna 2012 ilmestynyt Kuusumun Profeetan kymmenes studioalbumi. Yhtye äänitti levyn kahdessa osassa, joista jälkimmäiseen liittyi kesällä 2012 mukaan myös Magyar Possessa vaikuttava kitaristi Harri Sippola. Ensimmäiset studiosessiot oli pidetty jo pari vuotta aikaisemmin. Albumia on kutsuttu Kuusumun Profeetan uran eheimmäksi ja tasapainoisimmaksi kokonaisuudeksi.
Kappaleet

Malja elämälle – 5.30
Isännätön jättiläinen – 5.43
Kellonsoittaja – 6.18
Tanssi hänelle – 4.30
Suurennuslasissa – 6.16
Sataa lumi maahan hiljaa ja varhain – 5.28
Ydintalvi – 3.45
Ilonruhtinaita naurunviitoissaan – 6.45
Pavut – 4.38
Muusikot

Mika Rättö – laulu, kosketinsoittimet
Teemu Majaluoma – kitara
Harri Sippola – kitara
Mikko I. Elo – basso
Veli Nuorsaari – rummut
Irina Niemelä – saksofoni
Aki Peltonen – haitari (9)
Arvostelut

Desibeli.net:
Soundi:
Håkan Krogius

Paul Rolf Håkan Krogius (5. huhtikuuta 1927 Valkeakoski – 20. toukokuuta 2007 Helsinki) oli suomalainen diplomaatti ja varatuomari. Hän  aloitti ulkoministeriön palveluksessa 1959 ja toimi pitkään oikeudellisten asioiden parissa. Hän oli Suomen Irakin-suurlähettiläänä Bagdadissa 1981–1987.
Hárrejåhkå (Rutnajoki)

| Hárrejåkkå |
| --- | --- |
Maanosa:  Eurooppa
Maat:  Ruotsi
Läänit:  Norrbotten
Kunnat:  Jällivaara
Vesistöalue ja valuma-alueen tietoja
Päävesistöalue:  Rånejoen vesistö
Valuma-alue:  Rutnajoen valuma-alue
Pinta-ala:  34,5 km²  
Pääuoman pituus:  17 km
Pääuoman osuudet:  Hárrejåkkå ←(puro)
Yhtyy:  Rutnajoki
Joen uoman kohteita
Alkulähde:  Harrejaure
 :  66.7554°N, 20.6111°E
Laskupaikka:  Rutnajoki
 :  66.8141°N, 20.5916°E
Mittaustietoja
Lähdekorkeus:  410 m  mpy. 
Laskukorkeus:  386 m  mpy. 
Korkeusero:  24 m
Pituus:  8 km 
Kaltevuus:  3 m/km
Keskiylivirtaama:  3,36 m³/s (MHQ) 
Keskivirtaama:  0,42 m³/s (MQ) 
Keskialivirtaama:  0,07 m³/s (MNQ) 
Muuta
Hárrejåkkå  (luulajansaameksi Hárrejåhkå , meänk. Harrijoki) on Ruotsissa Norrbottenin läänissä Jällivaarassa Rånejoen vesistössä virtaava 8 kilometriä pitkä Rånejoen sivujoen Rutnajoen oma sivujoki.
Joen kulku

Hárrejåkkå alkaa Harrejauresta, joka sijaitsee Atjekvaaran rinteen alla vaaran itäpuollella. Seudulla on runsaasti lampia ja järviä ja Harrijaure on niistä yksi suurimpia järviä. Joen alkupää alkaa järven luoteispäästä ja se virtaa aluksi luoteeseen päin. Siihen yhtyy heti etelästä tuleva puro, joka alkaa järvestä Suovdávrre. Sivupuron jälkeen alkaa joen mutkitteleva osuus, joka päättyy seuraavaan lyhyeen sivupuroon. Joki ylittää ensin Jutsánáphen suon ja se suuntaa sitten pohjoiseen päin. Alitettuaan Harrejaurin kylästä alkavan tien, se jatkaa mutkitellen seudun järvialueen lampien välissä. Siihen yhtyy kaksi puroa, toinen Särkijärvestä ja toinen Ahvenjärvestä. Ennen omaa yhtymistään Rutnajokeen, Hárrejåkkå pujahtaa vasemmalle jäävän Rutnavuoman ja oikealle jäävän Jutsájávrejieggen suon välistä.
Valuma-alue

Hárrejåkkån valuma-alueen pinta-ala on 35 neliökilometriä ja valuma-alueen pääuoma on Hárrejåkkån lisäksi sen latva-alueella Harrejaureen laskeva 7 kilometriä pitkä Biktjajávrresta alkava puro. Pääuoman kokonaispituudeksi tulee Harrejaure mukaan lukien noin 17 kilometriä. Puro virtaa esimerkiksi Garnisjönin ja Salmijärven läpi ja alittaa Nattavaaran ja Mesjauren välisen maantien. Latvaosuus alkaa Jokimukan kunnan puolelta. Edellä on jo mainittu kaikki joen sivu-uomat. Joki virtaa valuma-aluettaan laajemmalla järvialueella, jossa on toistasataa lampea ja järviä. Lähinnä joen uomaa sijaitsevat esimerkiksi Palojärvi, jonka rannalla on asutusta, Vuomajärvi, Madetjärvi, Vårsjön ja Kaivosjärvi sekä neljän järven rypäs: Jutsajärvi, Rytijärvi, Ahvenjärvi ja Tráhppojávrre. Rypäs kuuluu kuitenkin viereisen sivujoen Haukijoen valuma-alueelle. Harrejaureen laskeva latvapuron sivu-uomat virtaavat järvialueen pikkulammista, joita on kymmeniä. Lisäksi järvialueella sijaitsee Sotauren kulmakunta, joka kuuluu Jokimukkaan.
Hárrejåkkå yhtyy Rutnajokeen, joka yhtyy vuorostaan Rånejokeen. Rånejoki laskee Pohjanlahden Perämereen Råneåssa Luulajan kunnassa.
Håkan Eriksson (jääkiekkoilija)

| Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Mitalit> Maa:   Ruotsi.Miesten jääkiekko. Olympialaiset  | Maa:   Ruotsi> Miesten jääkiekko. |
| --- | --- | --- | --- |
|  Pronssia | Lake Placid 1980 |  |  |
|  Pronssia | Sarajevo 1984 |  |  |
| MM-kilpailut  | MM-kilpailut  | MM-kilpailut  |  |
|  Pronssia | Moskova 1979 |  |  |
Håkan Eriksson (s. 24. tammikuuta 1956 Skellefteå) on ruotsalainen jääkiekkoilija, pelipaikaltaan keskushyökkääjä. Hän edusti Ruotsin maajoukkuetta Lake Placidin olympialaisissa 1980, Sarajevon olympialaisissa 1984 ja Moskovan MM-kilpailuissa 1979, ja kaikissa niissä hän saavutti pronssia.
Eriksson edusti kotimaassaan Skellefteå AIK:ta kausina 1974–1978, Djurgårdens IF:ää kausina 1978–1980 ja 1981–1984 sekä IFK Lidingöä kausina 1984–1987. Hän voitti Ruotsin-mestaruuden vuosina 1978 ja 1983.
Hyytiä

Hyytiä tarkoittaa seuraavia:
Sukunimenä

Ensio Hyytiä (1938–2019), mäkihyppääjä
Jouni Hyytiä (s. 1964), jalkapalloerotuomari
Kari Hyytiä, Metallityöväen Liiton neuvottelupäällikön varamies
Markus Hyytiä, taikuri
Mikko Hyytiä (s. 1981), jääkiekkoilija
Osmo Hyytiä (1939–2021), filosofian tohtori ja historiantutkija
Riina Hyytiä (s. 1969), elokuvantekijä ja tohtori
Muita merkityksiä

Hyytiä, järvi Joutsassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Hyytiä”, voi hakea sivunnimihaulla, laajalla sivunnimihaulla tai tekstihaulla.
Hexxagon

Hexxagon on strateginen lautapeli, jossa on tarkoitus vallata mahdollisimman paljon aluetta pelilaudalta. Peli on kaksinpeli ja sen voittaa pelaaja, joka saa pelin päätyttyä vallattua suuremman osan pelilaudasta itselleen. Hexxagonia pelataan kuusikulmaisella laudalla, joka on jaettu usein sektoreihin ja niin sanottuihin pimeisiin alueisiin.
Pelityypiltään Hexxagon on hieman samantapainen peli kuin go tai Othello. Vastaavia suomalaisia perinteisiä pelejä ovat mylly ja halma. Näistä peleistä poiketen Hexxagon on kuitenkin melko nopeatempoinen peli, jonka kierrosten pituudet vaihtelevat viidestä minuutista viiteentoista minuuttiin. Vaikeustasoltaan Hexxagon on keskivaikea eli kaikkien opeteltavissa.
Säännöt

Pelin alussa molemmat pelaajat saavat pelikentälle saman määrän pelimerkkejä, jotka sijoitellaan usein laudan kulmiin mahdollisimman kauas toisistaan. Elektronisissa versioissa merkkien paikat on usein ennalta määritelty.
Pelaajat tekevät siirtoja vuorotellen tarkoituksenaan vallata pelilaudan alue itselleen. Pelin aloittaja arvotaan. Peli päättyy, kun koko kentän alue on vallattu tai toinen pelaajista ei kykene enää tekemään siirtoja. Mikäli peli luovutetaan, voittaa pelaaja, joka sillä hetkellä hallitsee suuremman osan alueesta.
Hexxagonissa tasapeli on laudasta riippuen myös teoreettisesti mahdollinen.
Säännöt > Siirrot

Toisin kuin tyypillisissä lautapeleissä, joissa nappuloita siirretään askel kerrallaan nopan mukaan, alueenvaltauspeleissä siirtotyylejä on usein useampia. Hexxagonissa pelaajalla on kaksi mahdollista siirtotapaa, joista hän kullakin vuorollaan valitsee toisen. Voittaakseen pelaajan on hallittava yleensä molemmat siirtotavat ja osattava varioida sujuvasti niiden välillä.
Siirtotavat ovat siirrä ja valtaa.
1. Siirrä: Siirrettäessä pelimerkkiä se liikkuu kentällä kaksi askelta eteenpäin. Merkki voi näin hypätä sitä ympäröivien merkkien tai pimeiden alueiden yli. Merkki muuttaa oman värisikseen kaikki pelimerkit, joihin se koskettaa. Toisin kuin monissa muissa valtauspeleissä, Hexxagonissa pelaaja voi siirtämällä liikkua pelikentällä täysin vapaasti ja halutessaan mielivaltaisesti.
2. Valtaa: Vallatessaan lisää aluetta kentältä pelaaja asettaa pelilaudalle uuden merkin. Pelaaja voi asettaa uuden merkin kiinni vain omiin merkkeihinsä. Kaikki tähän uuteen merkkiin koskettavat nappulat muuttuvat sen kanssa samanvärisiksi. Uutta merkkiä ei siis saa sijoittaa täysin uusille alueille tai vastustajan tukikohtiin. Tämän siirron tarkoitus on laajentaa omia alueita entisestään.
Säännöt > Pimeät alueet

Peliä voidaan vaikeuttaa ja tehdä mielenkiintoisemmaksi lisäämällä kentälle ns. pimeitä alueita, joilla liikkuminen on kiellettyä. Pimeän alueen saa halutessaan ylittää siirrolla. Pimeät alueet päätetään pelin alkaessa ja niitä ei saa lisätä enää kesken pelin.
Aiheesta muualla

Hexxagon (1992) Board Game Geek
Rules of game Hexxagon Yucata.de
Hyvinkään lukio

| Hyvinkään lukio |
| --- | --- |
Sijainti:  Kenkätehtaankatu 1, 05900 Hyvinkää
Tyyppi:  Lukio
Perustettu:  1. elokuuta 2020
Rehtori:  Kirsi Silvennoinen
Oppilaita:  n. 950
Verkkosivut
Hyvinkään lukio on Hyvinkäällä toimiva, kaupungin ainoa lukio, joka aloitti toimintansa 1. elokuuta 2020, kun Hyvinkään Sveitsin lukio ja Hyvinkään yhteiskoulun lukio yhdistyvät yhdeksi hallinnolliseksi yksiköksi. Hyvinkään lukio on vuodesta 2021 alkaen Hyvinkään ainoa lukio. Luonnontieteen linjan kautta lukio toteuttaa Opetus- ja kulttuuriministeriön sille myöntämää erityistä koulutustehtävää.
Lukion toiminta

Hyvinkään lukiossa oli vuonna 2020 noin 950 opiskelijaa, ja se on yksi Suomen suurimmista lukioista.
Helmikuussa 2021 lukion toiminta siirtyi Kipinä-taloon, joka sijaitsee Hangonsillan kaupunginosassa. Kipinä-taloon tulee lukion toiminnan lisäksi myös muuta toimintaa. Kipinä-talon rakennustyöt aloitettiin kesällä 2019, ja se valmistui marraskuussa 2020. Ennen uudisrakennuksen valmistumista lukio toimi entisen Hyvinkään Sveitsin lukion ja entisen Hyvinkään yhteiskoulun lukion tiloissa.
Hyvinkään lukion rehtorina toimii Kirsi Silvennoinen, joka toimi Hyvinkään yhteiskoulun lukion rehtorina vuodesta 2007 vuoteen 2020 asti. Hyvinkään lukion kehittäjärehtori on Jaakko Rainio.
Aiheesta muualla

Hyvinkään lukion kotisivut
Héctor Enrique

Héctor Enrique vuonna 1982.
Héctor Adolfo Enrique (s. 26. huhtikuuta 1962 Lanús, Argentiina) on argentiinalainen jalkapalloilija. Hyökkäävänä keskikenttäpelaajana pelannut Enrique voitti maailmanmestaruuden vuoden 1986 MM-kilpailuissa ja pelasi täyden ajan Argentiinan 3–2-voittoon päättyneessä loppuottelussa Länsi-Saksaa vastaan.
Héctor El Negro Enrique pelasi suurimman osan urastaan River Platessa (1980-90), jossa hän myös saavutti uransa suurimmat saavutukset. Menestyksekkäin vuosi oli 1986 jolloin Enrique voitti Argentiinan mestaruuden, Copa Libertadoresin, Intercontinental Cupin ja maailmanmestaruuden. Enrique pelasi Argentiinassa vielä Deportivo Españolissa ja kotikaupunkinsa Club Atlético Lanúsissa kunnes siirtyi Japaniin, jossa hän pelasi Tosu Futuresin ja FPI Hamamatsun joukkueissa. Argentiinan jalkapallomaajoukkueessa Héctor Enrique pelasi vuosina 1986-89.
Héctor Enriquen veli Carlos oli myös jalkapalloilija.
Seurat

1980-90 River Plate
1990-91 Deportivo Español
1991-93 Club Atlético Lanús
1995 Tosu Futures
FPI Hamamatsu
Saavutukset

Maailmanmestaruus 1986
Copa Libertadores 1986
Intercontinantal Cup 1986
Argentiinan mestaruus 1980, 1981, 1986, 1990
Copa Interamericana 1987
Hjalmar Mellin

| Hjalmar Mellin |
| --- | --- |
 Hjalmar Mellin arviolta vuonna 1904.
Henkilötiedot
Koko nimi:  Robert Hjalmar Mellin
Syntynyt: 19. kesäkuuta 1854 Tyrnävä
Kuollut: 5. huhtikuuta 1933 (78 vuotta) Helsinki
Koulutus ja ura
Väitöstyön ohjaaja:  Gösta Mittag-Leffler
Oppilaat:  Ernst Lindelöf
Tutkimusalue:  matematiikka
Robert Hjalmar Mellin (19. kesäkuuta 1854 Tyrnävä – 5. huhtikuuta 1933 Helsinki) oli suomalainen matemaatikko.
Mellinin isä oli kappalainen Robert Mellin ja äiti Sofia Augusta Thérmen. Hän valmistui filosofian kandidaatiksi 1880 ja lisensiaatiksi 1882. Mellinin väitöskirja käsitteli algebrallisia funktioita.
Mellin opiskeli Helsingin yliopistossa, Berliinissä opettajanaan Karl Weierstrass ja Leopold Kronecker sekä Tukholmassa. Helsingin yliopiston matematiikan dosentiksi Mellin tuli 1884 ja samana vuonna Polyteknillisen opiston yliopettajaksi. Opiston johtajana hän toimi 1904–1908. Professorin arvon Mellin sai 1897. Opiston muututtua Teknilliseksi korkeakouluksi hän toimi siellä pitkään matematiikan professorina, vuodesta 1908 aina vuoteen 1926 saakka.
Mellin tunnetaan Mellinin muunnoksesta, joka on Laplacen muunnoksen tyyppinen integraalimuunnos. Hän julkaisi vuosina 1881–1933 yhteensä 45 julkaisua. Vuonna 1897 hän sai Suomen Tiedeseuran palkinnon ja vuonna 1927 Kordelinin säätiön kunniapalkinnon. Myöhempinä vuosinaan Mellin tutki kriittisesti Albert Einsteinin kehittämiä teorioita ja pyrki luomaan oman, eetterin ominaisuuksiin perustuvan maailmankuvan.
Mellin oli kahdesti naimisissa ja sai ensimmäisestä avioliitosta neljä lasta, ensimmäinen puoliso vuodesta 1890 oli Hilda Koskinen (k. 1909) ja toinen vuodesta 1917 Hilda Maria Sofia Peltola (k. 1927).
Aiheesta muualla

Hjalmar Mellin – Huippumatemaatikko Einsteinin kriitikkona, esitelmä Luonnonfilosofian seuran sivuilla
Mellinin muunnos Mathworldissä (englanniksi)
MacTutor biography (Arkistoitu – Internet Archive) (englanniksi)
Mathematics Genealogy Project: Robert Hjalmar Mellin (englanniksi)
Lehto, Olli: / Mellin, Hjalmar (1854–1933) Kansallisbiografia-verkkojulkaisu (maksullinen).  28.2.2001. Helsinki:  Suomalaisen Kirjallisuuden Seura.
Hexed

| Hexed Children of Bodom |
| --- | --- | --- |

Studioalbumin tiedot
 Julkaistu: 8. maaliskuuta 2019
 Tuottaja(t): Mikko Karmila
 Tyylilaji: melodinen death metal
 Kesto: 46.55
 Levy-yhtiö: Nuclear Blast
Listasijoitukset
  1.
Children of Bodomin muut julkaisut
| I Worship Chaos 2015 | Hexed 2019 | A Chapter Called Children of Bodom – The Final Show in Helsinki Ice Hall 2019 2023 |
Hexed on suomalaisen metalliyhtyeen Children of Bodomin kymmenes ja viimeinen studioalbumi, joka julkaistiin 8. maaliskuuta 2019 levymerkillä Nuclear Blast. Saman vuoden lopussa yhtye lopetti ja seuraavan vuoden joulukuussa kitaristi-laulaja Alexi Laiho kuoli.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | This Road | 4.33 |  |  |  |  |  |  |  |
| 2. | Under Grass and Clover | 3.33 |  |  |  |  |  |  |  |
| 3. | Glass Houses | 3.27 |  |  |  |  |  |  |  |
| 4. | Hecate’s Nightmare | 4.09 |  |  |  |  |  |  |  |
| 5. | Kick in a Spleen | 3.34 |  |  |  |  |  |  |  |
| 6. | Platitudes and Barren Words | 4.13 |  |  |  |  |  |  |  |
| 7. | Hexed | 5.03 |  |  |  |  |  |  |  |
| 8. | Relapse (The Nature of My Crime) | 3.26 |  |  |  |  |  |  |  |
| 9. | Say Never Look Back | 4.23 |  |  |  |  |  |  |  |
| 10. | Soon Departed | 4.54 |  |  |  |  |  |  |  |
| 11. | Knuckleduster | 5.40 |  |  |  |  |  |  |  |
|  |  | 46.55 |  |  |  |  |  |  |  |
Kokoonpano

Alexi Laiho – laulu, kitara
Daniel Freyberg – kitara
Henkka T. Blacksmith – basso
Jaska Raatikainen – rummut
Janne Wirman – kosketinsoittimet
Arvostelut

Imperiumi: 8½/10
Inferno:
Kaaoszine: 6/10
Metalliluola: 6+/10
Soundi:
V2.fi:
Aiheesta muualla

Hexed Discogsissa. (englanniksi)
Albumi Hexed Encyclopaedia Metallum -sivustolla (englanniksi)
ITV Studios

| ITV Studios Ltd |
| --- | --- |
Yritysmuoto:  osakeyhtiö
Perustettu:  1954
Toimiala:  televisiotuotanto
Omistaja:  ITV
Kotisivu:  itvstudios.com
Infobox OKVirheellinen NIMI-arvo: 
ITV Studios Ltd on brittiläinen televisiotuotantoyhtiö, jonka omistaa televisioyhtiö ITV.
ITV Studios omistaa ITV Studios Finlandin, joka tunnettiin aikaisemmin nimellä Tarinatalo.
Hänen majesteettinsa salaisessa palvelussa

| Hänen majesteettinsa salaisessa palvelussa> On Her Majesty's Secret Service.Alkuperäisteos |
| --- | --- |
Kirjailija:  Ian Fleming
Kansitaiteilija:  Richard Chopping
Kieli:  englanti
Genre:  rikoskirjallisuus jännityskirjallisuus
Kustantaja:  Jonathan Cape
Julkaistu:  1. huhtikuuta 1963
Suomennos
Suomentaja:  Erkki Savolainen
Kustantaja:  Gummerus
Julkaistu:  1964
Sarja: James Bond-kirjat
Edeltävä:  007 rakastettuni
Seuraava:  Elät vain kahdesti
Löydä lisää kirjojaKirjallisuuden teemasivulta
Hänen majesteettinsa salaisessa palvelussa (On Her Majesty's Secret Service) on Ian Flemingin kirjoittama James Bond -kirja. Se julkaistiin vuonna 1963 ja se on sarjan yhdestoista osa. Kirjan suomenkielinen versio ilmestyi vuonna 1964.
Romaanin pohjalta tehty elokuva Hänen majesteettinsa salaisessa palveluksessa ilmestyi vuonna 1969. Elokuva on juoneltaan hyvin samanlainen kuin romaani.
Henkilöt

James Bond
Teresa "Tracy" di Vicenzo
Ernst Stavro Blofeld
Marc-Ange Draco
Irma Bunt
Sable Basilisk
Sir Hilary Bray
Ruby Windsor
Miss Moneypenny
M
Mary Goodnight
Ronnie Vallance
Shaun Campbell
ITV F1

| ITV F1 |
| --- | --- |
Lähetykset alkoivat:  8. maaliskuuta 1997
Lähetykset loppuivat:  2. marraskuuta 2008
Infobox OKVirheellinen NIMI-arvo: 
ITV F1 oli brittiläinen Formula 1 -sarjaan keskittynyt kanava. Ensimmäinen kilpailu jonka kanava näytti lähetykset suorana oli Australian Grand Prix 1997 ja viimeinen oli Brasilian Grand Prix 2008.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Formula One coverage on ITV
ITV (täsmennyssivu)

ITV tarkoittaa seuraavia asioita:
ITV, brittiläinen mainoskanavien verkko
iTV, Applen mediatoistimen koodinimi
İTV, adzerbaidžanilainen televisiokanava
ITV, Isojoen taitovoimistelijat
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”ITV”, voi hakea sivunnimihaulla, laajalla sivunnimihaulla tai tekstihaulla.
Häävieras

| Häävieras> The Member of the Wedding |
| --- | --- |

Ohjaaja:  Fred Zinnemann
Käsikirjoittaja:  Edna ja Edward Anhalt
Perustuu:  Carson McCullersin näytelmään Häävieras
Tuottaja:  Stanley Kramer
Säveltäjä:  Alex North
Kuvaaja:  Hal Mohr
Leikkaaja:  William Lyon (käännä suomeksi)
Tuotantosuunnittelija:  Rudolph Sternad
Valmistustiedot
Valmistusmaa:  Yhdysvallat
Tuotantoyhtiö:  Stanley Kramer Productions (käännä suomeksi)
Levittäjä:  Columbia Pictures
Ensi-ilta:  1953
Kesto:  93 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Häävieras (The Member of the Wedding) on Fred Zinnemannin ohjaama yhdysvaltalainen draamaelokuva vuodelta 1953. Se perustuu Carson McCullersin Suomessakin esitettyyn näytelmään, jonka pohjalta käsikirjoituksen laativat Edna ja Edward Anhalt. Elokuvan pääosia näyttelevät Julie Harris ja Ethel Waters.
Juoni

12-vuotias poikamainen Frankie-tyttö elää suljetussa perhepiirissä ja jumaloi isoveljeään, joka on menossa naimisiin. Tyttö karkaa kotoa, koska olisi halunnut veljensä mukaan häämatkalle. Murrosiän traumoja tuottaa myös nuoren serkkupojan äkillinen kuolema. Apua tuo ymmärtäväinen musta palvelijanainen Berenice.
Rooleissa

| 0 | 1 | 2 |
| --- | --- | --- |
|  Ethel Waters  | … |  Berenice Sadie Brown   |
|  Julie Harris  | … |  Frankie Addams   |
|  Brandon De Wilde  | … |  John Henry   |
|  Arthur Franz  | … |  Jarvis Addams   |
|  Nancy Gates  | … |  Janice   |
|  William Hansen  | … |  Mr. Addams   |
|  James Edwards  | … |  Honey Camden Brown   |
|  Harry Bolden  | … |  T. T. Williams   |
|  Dickie Moore  | … |  sotilas   |
Gagarin Cup -pudotuspelit 2009

KHL:n pudotuspelit 2009 alkoivat 1. maaliskuuta 2009 ja päättyivät 12. huhtikuuta 2009. Pudotuspeleihin osallistui KHL:n avauskauden 2008–2009 runkosarjan 16 parasta joukkuetta. Gagarin Cupin finaaleissa pelasivat Ak Bars Kazan ja HK Lokomotiv Jaroslavl. Kazan voitti KHL:n ensimmäisen mestaruuden otteluvoitoin 4–3.
Tapahtumia

1. maaliskuuta 2009 KHL:n ensimmäinen pudotuspelikierros käynnistyi. Puolivälieriin etenee kolmella voitolla.
3. maaliskuuta 2009 Ak Bars Kazanin Jukka Hentunen teki toisessa neljännesvälieräottelussa Barys Astanaa vastaan ns. kypärätempun, tekemällä Kazanin kolme ensimmäistä maalia. Kazan voitti ottelun 4–2.
8. maaliskuuta 2009 ensimmäinen pudotuspelikierros ohi. Puolivälieräparit ovat Ak Bars Kazan – Avangard Omsk, Lokomotiv Jaroslavl – Spartak Moskova, TsSKA Moskova – Dynamo Moskova ja Atlant – Metallurg Magnitogorsk. Välieriin selviää kolmella voitolla.
16. maaliskuuta 2009 välieräparit ratkesivat, kun Ak Bars Kazan voitti viiteen puolivälieräotteluun venyneen Avangard Omskin voitoin 3–2. Välieräparit ovat Ak Bars Kazan – Dynamo Moskova ja Lokomotiv Jaroslavl – Metallurg Magnitogorsk. Välierät alkavat 20. maaliskuuta. Finaaleihin pääsyyn vaaditaan neljä otteluvoittoa.
26. maaliskuuta 2009 Lokomotiv Jaroslavl saavutti ensimmäisenä joukkueena KHL:n historiassa finaalipaikan Gagarin Cupiin.
27. maaliskuuta 2009 Ak Bars Kazan selvitti toisena joukkueena tiensä finaaleihin. Bars kohtaa finaaleissa Lokomotivin ensimmäisen kerran 2. huhtikuuta 2009 Kazanissa.
2. huhtikuuta 2009 finaalisarjan avausottelun vei 0–3 luvuin nimiinsä Lokomotiv Jaroslavl. Mestaruuteen vaaditaan neljä voittoa.
12. huhtikuuta 2009 Ak Bars Kazan voitti Gagarin Cupin otteluvoitoin 4–3. Kazanissa pelasivat suomalaiset: Fredrik Norrena, Jukka Hentunen ja Niko Kapanen.